पाएं अपने शहर की ताज़ा ख़बरें और फ्री ई-पेपरडाउनलोड करें
दौसा जिले में चिकित्सा विभाग 199 पदों पर भर्ती कर रहा है। इसके लिए गुरुवार से इंटरव्यू शुरू हुए। पहले दिन इंटरव्यू के दौरान भारी भीड़ जमा होने से सीएमएचओ कार्यालय में भी सोशल डिस्टेंस की धज्जियां उड़ी। जो विभाग लोगों को सोशल डिस्टेंस की पालना की सीख देता है उसी विभाग में सोशल डिस्टेंस की जमकर धज्जियां उड़ी। चार अलग-अलग पोस्ट के 199 पदों के लिए 2879 आवेदन आए है।सीएमएचओ कार्यालय में इंटरव्यू के लिए आने वाले युवाओं को सोशल डिस्टेंस की पालना के लिए टेंट लगाए गए थे लेकिन भीड़ होने के कारण सोशल डिस्टेंस की धज्जियां उड़ गई।
भीड़ अधिक होने के कारण सीएमएचओ कार्यालय की ओर से आवेदनकर्ताओं को कहा कि जिला परिषद कार्यालय में भर्ती की प्रक्रिया अपनाई जाएगी। ऐसे में भीड़ वहां चली गई, वहां भी सोशल डिस्टेंस की धज्जियां उड़ी।बेरोजगारी का अंदाजा इसी बात से लगाया जा सकता है कि संविदा पर हो रही इस भर्ती में जीएनएम के 40 पदों के लिए 1987 आवेदन आए हैं। दूसरे दिन शुक्रवार को एएनएम के 100 पदों पर भर्ती के लिए 596 अभ्यर्थियों काइंटरव्यू होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn